CELEX: 62010CN0479
Language: hu
Date: 2010-10-05 00:00:00
Title: C-479/10. sz. ügy: 2010. október 5-én benyújtott kereset — Európai Bizottság kontra Svéd Királyság

4.12.2010   
            
            
               HU
            
            
               Az Európai Unió Hivatalos Lapja
            
            
               C 328/24
            
         2010. október 5-én benyújtott kereset — Európai Bizottság kontra Svéd Királyság
   (C-479/10. sz. ügy)
   ()
   2010/C 328/40
   Az eljárás nyelve: svéd
   
      Felek
   
   
      Felperes: Európai Bizottság (képviselők: K. Simonsson és A. Alcover San Pedro meghatalmazottak)
   
      Alperes: Svéd Királyság
   
      Kereseti kérelmek
   
   
               —
            
            
               A Bíróság állapítsa meg, hogy a Svéd Királyság — mivel az SW 2 és az SW 4 övezetben 2005-ben, 2006-ban és 2007-ben, valamint az SW 5 övezetben 2005-ban és 2006-ban túllépte a környezeti levegőben lévő PM10 por határértékét — nem teljesítette a környezeti levegőben lévő kén-dioxidra, nitrogén-dioxidra és nitrogén-oxidokra, valamint porra és ólomra vonatkozó határértékekről szóló, 1999. április 22-i 1999/30/EK tanácsi irányelv (1) 5. cikkének (1) bekezdéséből eredő kötelezettségeit;
            
         
               —
            
            
               a Bíróság a Svéd Királyságot kötelezze a költségek viselésére.
            
         
      Jogalapok és fontosabb érvek
   
   Az 1999/30 irányelv 5. cikkének (1) bekezdése előírja, hogy a tagállamok megteszik a szükséges intézkedéseket annak biztosítására, hogy a környezeti levegőben lévő PM10 koncentráció ne haladja meg a III. melléklet I. szakaszában megállapított határértéket az e mellékletben meghatározott időponttól kezdve. A jelen esetben 2005. január 1-je a releváns időpont.
   A Svédország által a Bizottságnak küldött, a 2005–2007. évre vonatkozó jelentésekből kiderül, hogy a PM10 az SW 2 és az SW 4 övezetben a teljes időszakban, az SW 5 övezetben pedig 2005-ben és 2006-ban meghaladta a határértéket.
   Következésképpen Svédország ezen övezetekre és ezen évekre vonatkozóan nem teljesítette az 1999/30 irányelv 5. cikkének (1) bekezdéséből eredő kötelezettségeit.
   
      (1)  HL L 163., 41. o.; magyar nyelvű különkiadás 15. fejezet, 4. kötet, 164. o.